# **PROIECTUL DECIZIEI ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate deADMINISTRAȚIA REZERVAȚIEI BIOSFEREI DELTA DUNĂRII TULCEA, cu sediul localitatea Tulcea str. Portului, nr.34 A, județul Tulcea, CP 820243 ; OP 3, înregistrată la APM Tulcea cu nr. 3340/22.03.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 16.05.2017, că proiectul **„**SISTEM DE MONITORIZARE ȘI MODELARE HIDRAULICĂ ÎN REZERVAȚIA BIOSFEREI DELTA DUNĂRII**”,** propus a se realiza in extravilanul comunelor: Beștepe, C.A. Rosetti, Chilia Veche, Crișan, Isaccea, Jurilovca, Maliuc, Murighiol, Pardina, Sf. Gheorghe și UAT Sulina, județul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu ariile protejate Rezervația Biosferei Delta Dunării, ROSCI0065 Delta Dunării și ROSPA0031 Delta Dunării şi Complexul Razim-Sinoie.

-proiectul propus are legătură și este necesar pentru managementul conservării ariilor naturale protejate de interes comunitar, iar implementarea acestuia va contribui direct la elaborarea măsurilor de conservare și protejarea speciilor și habitatelor pentru care au fost desemnate cele doua arii protejate de interes comunitar.

- proiectul propus răspunde cerințelor Planului de Management al ARBDD contribuind la realizarea a cinci măsuri active privind conservarea și protejarea habitatelor deltaice. Prin monitorizarea în timp real a calității apei și a hidrocarburilor, prin alertarea poluărilor accidentale cu produse petroliere sau depășirea limitelor se obțin următoarele beneficii :

* Monitorizarea si menținerea gradului de protecţie şi conservare a stării ecosistemelor, habitatelor deltaice si a biodiversității din Rezervaţia Biosferei Delta Dunării (RBDD) printr-un sistem informatic unitar de monitorizare / alertare si modelare hidraulica (analiza, scenarii, prognoza);.
* Gestionarea situațiilor critice datorate poluărilor accidentale, presiunilor antropice si schimbărilor climatice.

- proiectul propus nu are impact negativ asupra speciilor şi habitatelor din RBDD. Integritatea ariilor naturale protejate de interes comunitar ROSCI0065 Delta Dunării si ROSPA0031 Delta Dunării si Complexul Razim-Sinoe nu este afectata, deoarece :

 1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

- amplasamentul se află în intravilanul/extravilanul orașelor și comunelor: Beștepe, C.A. Rosetti, Chilia Veche, Crișan, Isaccea, Jurilovca, Maliuc, Murighiol, Pardina, Sf. Gheorghe și UAT Sulina, județul Tulcea;

 - beneficiarul a obținut Avizul de gospodărire a apelor nr.11/24.03.2017;

**Localizarea proiectului :**

- amplasamentul se află în extravilanul comunelor: Beștepe, C.A. Rosetti, Chilia Veche, Crișan, Isaccea, Jurilovca, Maliuc, Murighiol, Pardina, Sf. Gheorghe și UAT Sulina, județul Tulcea:

**UAT comuna BESTEPE**

Canal Litcov – T1, Hc10,

**UAT comuna C.A. ROSETTI**

Bratul Chilia Veche - T1, Hr1,

**UAT comuna CRISAN**

Lacul Trei Iezere – T 2, Hb 12;

Lacul Puiu – T 83, Hb 610;

Intravilan Crisan – T12, Cc246 (NR. CAD. 30004);

**UAT comuna CHILIA VECHE**

Intravilan Chilia Veche – T18, Cc420 (NR. CAD. 30128);

Canalul Bodgaproste – T4, Hc38;

Lacul Matita – T138, Hb1027;

Lacul Merhei – T139, Hb1048;

**UAT ISACCEA**

Lacul Rotund – T95, Hb1333;

**UAT comuna JURILOVCA**

Lacul Golovita – T82, Cd558, T29, Hb218;

**UAT comuna MALIUC**

Lacul Gorgova – T70, Hb1161;

Lacul Fortuna – T20, Hb299;

**UAT comuna MURIGHIOL**

Lacul Isac – T137, Hb739;

Canal Dunavat – T145, Cc902/1 (NR. CAD. 31441);

Canal Dunavat – T0, Hc 836;

**UAT comuna PARDINA**

Intravilan Pardina – T9, Cc144 (NR.CAD. 30291)

Canal Sontea Veche – T45, Hc 565;

**UAT TULCEA**

Sediu ARBDDD – K15, K16;

**UAT comuna SFANTU GHEORGHE**

Intravilan Sfantu Gheorghe – T45, Cc 835 ;

**UAT comuna SULINA**

Intravilan Sulina – T6, Cc 1 (NR. CAD. 30401);

Lacul Rosu – T30, Hb 275;

Lacul Lumina – T24, Hb 191;

Lacurile și canalele precizate mai sus unde este prevăzut a se amplasa stațiile de monitorizare, conform Legii 18/1991 privind fondul funciar şi a Legii 136/2011 privind modificarea şi completarea Legii nr. 82/1993 privind constituirea RBDD, fac parte din domeniul public de interes naţional aflat în administrarea ARBDD Tulcea.

**Caracteristicile proiectului :**

Proiectul prevede montarea în toată Rezervația, pe cursurile de apă și lacuri a unor stații de monitorizare a calităţii apei și stații meteorologice. Acestea vor necesita doar montarea în anumite locuri (de exemplu pontoane, platforme plutitoare ) a acestor stații.

Monitorizare în timp real a calității apei și a hidrocarburilor se va realiza prin amplasarea în teren a 22 de stații de monitorizare (15 vor monitoriza parametrii hidrochimici : nivelul apei, temperatura, conductivitate, pH, oxigen dizolvat, turbiditate, amoniu, nitrați, clorofila alge, 7 vor monitoriza hidrocarburi și 8 vor avea stații meteorologice).

Cele 22 de stații de monitorizare vor fi amplasate fie pe uscat (sedii, cantoane, clădiri, ponton existent, dig) fie pe geamanduri în nodurile hidrologice și lacurile importante din Delta Dunării după cum urmează:

- 10 stații pe lacuri (pentru parametrii hidro-chimici și/sau hidrocarburi);

- 4 stații pe canale (pentru parametrii hidro-chimici);

- 1 stație pe dig (pentru parametrii hidro-chimici, hidrocarburi și meteo);

- 7 pe sol/clădiri existente ( stații meteo).

Deoarece unităţile de monitorizare pentru hidrocarburi si calitatea apei sunt diferite 7 platforme vor fi utilizate pentru ambele .

|  |  |  |  |  |
| --- | --- | --- | --- | --- |
| **Nr. crt.** | **Amplasare platforma** | **Descriere amplasament** | **X** | **Y** |
|
| **Statii amplasate pe pontoane existente**  |
| 1 | **Canal Dunavat**  | la confluenta cu Bratul Sf,Gheorghe platforma amplasata pe pontonul existent cu 1 statie de monitorizare pentru calitatea apei | 836773.9629 | 399939.0787 |
| **Statii amplasate pe platforme plutitoare** |
| 2 | **Lacul Rotund**  | din complexul Somova Parches |  |  |
| 3 | **Lacul Fortuna**  | din complexul Sontea Fortuna | 823035.0162 | 421282.9205 |
| 4 | **Lacul Merhei**  | din complexul Matita Merhei | 848914.9577 | 434305.8701 |
| 5 | **Lacul Matita**  | din complexul Matita Merhei | 842609.0654 | 430556.1094 |
| 6 | **Lacul Trei Iezere**  | din complexul Matita Merhei | 839216.5480 | 424898.6782 |
| 7 | **Lacul Gorgova**  | din complexul Gorgova Uzlina | 829164.5046 | 414292.2592 |
| 8 | **Lacul Isac**  | din complexul Gorgova Uzlina | 835921.5863 | 409450.4265 |
| 9 | **Lacul Lumina**  | din complexul Rosu Puiu | 853811.1978 | 408523.0254 |
| 10 | **Lacul Puiu**  | din complexul Rosu Puiu | 853247.5097 | 405033.5278 |
| 11 | **Lacul Rosu**  | din complexul Rosu Puiu | 860521.7707 | 404724.8415 |
| 12 | **Canal Sontea Veche**  | in dreptul lacului Nebunu (Durnoi) din complexul Sontea Fortuna | 813566.5827 | 423815.9499 |
| 13 | **Canal Bogdaproste**  | din complexul Matita Merhei | 844794.8964 | 420748.2086 |
| 14 | **Canal Litcov**  | din complexul Gorgova Uzlina | 813276.3353 | 412053.3608 |
| **Statii amplasate pe dig** |
| 15 | **Lac Golovita-Razim** | platforma amplasata pe malul digului adiacent lacului Golovita | 816261.556 | 361344.969 |
|  |
| **Statii meteo pe sol/cladiri existente** |
| 16 | Tulcea  | sediul ARBDD | 798315.729 | 416022.543 |
| 17 | Pardina  | mira SGA Tulcea | 810041.927 | 430423.066 |
| 18 | Chilia Veche  | Politia de frontiera | 835577.454 | 445112.928 |
| 19 | Crisan  | punctul de informare ARBDD | 842270.095 | 417798.464 |
| 20 |  Sulina  | clădire nouă ARBDD | 865230.493 | 416884.054 |
| 21 | Dunavat  | canton ARBDD | 836809.831  | 399915.571 |
| 22 | Sf.Gheorghe  | canton ARBDD | 862749.874 | 387699.676 |

Proiectul nu necesită construcții în teren pentru amplasarea stațiilor automate de monitorizare, ele fiind amplasate pe geamanduri plutitoare ancorate de fund, direct în punctele prevăzute în proiect conform coordonatelor XY din tabel. Stațiile meteo nu vor necesita platforme special amenajate, ele fiind standard de tip trepied. Toate echipamentele sunt autonome din punct de vedere al alimentării cu energie (panouri solare cu acumulatori), transmiterea datelor fiind pe principiul telefoanelor mobile.

Titularul proiectului va respecta condiţiile impuse prin Certificatul de Urbanism nr.1/11758 din 12.01.2017, emis de Consiliul Județean Tulcea.

Titularul proiectului va respecta condiţiile impuse prin Avizul de Gospodărire a Apelor nr. 11/24.03.2017

Se vor respecta prevederile legislației de protecţie a mediului în vigoare și Planul de management aprobat al ARBDDD.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Întocmit: Parpală Sonia

Întocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.